### | | | | --- | --- | | | | | --- | | **Byråd** 26. november 2019 Sagsnr. 710-2018-10548 Dok.nr. 710-2019-239848 Charlotte Koch | | 182.                Forslag til lokalplan 391 - Boligområde for [adresse] 19, 21 og 25 i Hinnerup - Åbent

###

|  |  |
| --- | --- |
| Tidl. politisk behandling | PU, 02.04.19, pkt. 17 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
lokalplan nr. 391 – Boligområde for [adresse] 19, 21 og 25”.

Formålet med lokalplanen er at få overført de tre ejendomme
med boliger til byzone samt at give mulighed for at udstykke [adresse] 25 til
tre ejendomme med mulighed for to nye boliger.

Lokalplanområdet inddeles i tre delområder. Et delområde til
åben-lav boligbebyggelse til eksisterende og ny bebyggelse, et delområde med
mulighed for sekundærer bebyggelse og anlæg (inden for vejbyggelinjen) samt et
delområde til grønt område (§3-beskyttet mose). Lokalplanen fastlægger desuden
placeringen af vejadgange og vejanlæg.

Området er spildevandskloakeret og regnvand skal derfor
håndteres lokalt på grundene. I lokalplanen er der ikke udpeget konkrete
områder til håndtering af regnvandet, men der kan ikke gives tilladelse til
ibrugtagning af nye boliger, før der er redegjort for, hvordan regnvandet
håndteres.

**VURDERING**

Området ligger inden for
rammeområde 2.BO.8 i Kommuneplan 2017-29 og
er i overensstemmelse med denne. Med lokalplanens endelige vedtagelse vil
området skifte status fra delvis by- og landzone til byzone. Derved bliver der
en mere naturlig afgrænsning af byzonegrænsen.

Teknik og Kultur har foretaget
en screening af lokalplanen efter ’Lov om miljøvurdering af planer og
programmer’. Det vurderes på baggrund heraf, at det ikke er nødvendigt at udarbejde
en egentlig miljøvurdering.

**ØKONOMI**

Lokalplanen forventes realiseret
som en privat udstykning, og godkendelse af lokalplanforslaget har ingen
økonomiske konsekvenser for Favrskov Kommune.

**INDDRAGELSE**

Borgerinddragelse
og kommunikation om lokalplanforslaget sker efter reglerne i planloven. Det er
et selvstændigt mål med planloven, at offentligheden i videst muligt omfang
inddrages i planlægningsarbejdet.

Lokalplanforslaget
skal efter godkendelse offentliggøres ved annoncering på kommunens hjemmeside
med en indsigelsesfrist, som Teknik og Kultur anbefaler fastlagt til fire uger,
da der er tale om en mindre lokalplan som medfører få ændringer for området.

**INDSTILLING**

Direktøren for Teknik og Kultur indstiller til Byrådet:

1.
At ”Forslag til Lokalplan nr. 391 –
Boligområde Århusvej 19, 21 og 25 i Hinnerup” godkendes og fremlægges i
offentlig høring i fire uger.

**BESLUTNING**

***Planudvalget, 5. november 2019:***

Fraværende:Ingen

Indstilles godkendt.

***Økonomiudvalget, 18. november 2019:***

Fraværende:Else Berg

Indstilles godkendt.

**Bilag**

|  |  |
| --- | --- |
| Forslag til lokalplan 391 Boligområde Århusvej 19, 21 og 25 | 710-2019-201432 |